  Виталий Пронин Усточи егитъёсты њечкылазы Удмуртилэн Тӧроез А. Соловьёв но Кун Кенешлэн тӧроез В. Невоструев.Элькунысьтымы вузъёсысь тужгес адӟем карымон студентъёслы сётэмын Кун Кенешлэн премиез.Нылъёсты но пиосты депутатъёс сӥлы каризы таяз арня вискын ортчем сессиязы. Удмуртилэн Тӧроез Александр Соловьёв но Кун Кенешлэн Тӧроез Владимир Невоструев люкылӥзы премилы сертификатъёс. Котькудӥзлэн дуныз - быдэн 11 сюрс 500 манет.Таӵе премиос Кун Кенеш сётъяны кутскиз кылем арысен. Туэ шудоос пӧлы шедизы  Удмурт кун университетысь, гурт удысъя академиысь, медициная академиысь, техникая университетысь, восточно-европейской институтысь, Кама институтысь но Глазов пединституысь 20 студентъёс. Ваньзы соос - элькун олимпиадаосын, конкурсъёсын вормисе потылэмъёс, исследовательской ужен мыло-кыдо вырисьёс, калык огазеяськонъёсы, волонтёр движение мыло-кыдо пыриськисьёс. Депутатъёс  егитъёс понна шумпотэмзэс веразы, киоссэс уката зол чабизы пиослы - 20 пӧлысь соос 3 кузя гинэ вал:  Глазовысь В. Короленко нимо пединститутысь  Н. Чирков но Д. Горбашов, Ижысь медициная кун академиысь Г. Лебедев.Тау каронъёс ыстэмын егитъёслэн анай-атайёссылы но.Элина Васильева Туспуктӥз Э. Карипов  Теги: данъян Егитъёс  